MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Nr.64855/17.11.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

# RAPORT DE SPECIALITATE

la proiectul de hotărâre privindabrogarea art.2-5 din Hotărârea Consiliului Local

Satu Mare nr. 41/10.02.2022

 Prin Hotărârea Consiliului Local Satu Mare nr. 41/10.02.2022 s-a aprobat darea în folosință gratuită a unui teren în suprafață de 580 mp către Parohia Ortodoxă Română nr. VIII Satu Mare, rezultat în urma dezlipirii imobilului teren înscris în CF nr. 178665 Satu Mare.

 Totodată Municipiul Satu Mare a primit un drept de superficie tot pentru o suprafață de teren de 580 mp, teren deținut în proprietate de către Parohia Ortodoxă Română nr. VIII Satu Mare, în vederea construirii obiectivului de investiție ”creșa mijlocie” prin programul de construire creșe lansat de Ministerul Dezvoltării Lucrărilor Publice și Administrației prin Compania Națională de Investiții care va aloca din fonduri europene, prin programul PNRR.

 În urma analizării înscrisurilor de către reprezentanții Companiei Naționale de Investiții, aceștia au transmis faptul că terenurile identificate prin CF nr. 186118 Satu Mare și CF nr. 186120 Satu Mare, fiind în proprietatea privată a unitatii de cult religios Parohia Ortodoxa VIII Satu Mare, entitate juridică distinctă de persoana solicitantului beneficiar, plaseaza imobilul in afara sferei de eligibilitate drept urmare municipalitatea va efectua demersurile pentru construirea obiectivului ”creșă mică” care se încadrează și poate fi realizat pe terenul deținut în proprietate.

 Datorită faptului că terenul pe care se va construi creșa trebuie să respecte prevederile Legii nr.1/2011, a învățământului, cu modificările și completările ulterioare, respectiv cele menționate în cuprinsul art. 112 alin.(2): ”Terenurile și clădirile unităților de educație timpurie, de învățământ preșcolar, școlilor primare, gimnaziale și liceale, inclusiv ale celorlalte niveluri de învățământ din cadrul acestora, înființate de stat, fac parte din domeniul public local și sunt administrate de către consiliile locale.[...]” , vom efectua demersurile de alipire a imobilelor teren deținute de municipalitate și atestarea la domeniul public a acestora.

 Urmare a celor de mai sus este necesară abrogarea art. 2 - 5 din Hotărârea Consiliului Local Satu Mare nr. 41/10.02.2022 privind darea în folosință gratuită a unui teren în suprafață de 580 mp către Parohia Ortodoxă Română nr. VIII Satu Mare, iar abrogarea schimbului de imobile – terenuri aprobată la art.1 din această hotărâre rămânând valabilă.

Luând în considerare cele de mai sus, prezentul proiect de hotărâre se înaintează Consiliului local al municipiului Satu Mare cu propunere de aprobare.

 Şef serviciu

 Faur Mihaela

Șereș Corina/2ex